Fuqarolik jamiyatini rivojlantirish konsepsiyasini 2025-yilda amalga oshirish chora-tadbirlari toʻgʻrisida
(resolution, 2025-11-26)

Oʻzbekiston Respublikasi Prezidentining “2021 — 2025-yillarda fuqarolik jamiyatini rivojlantirish konsepsiyasini tasdiqlash toʻgʻrisida” 2021-yil 4-martdagi PF-6181-son Farmoni ijrosini taʼminlash maqsadida Vazirlar Mahkamasi qaror qiladi: 1. Quyidagilarni nazarda tutuvchi Fuqarolik jamiyatini rivojlantirish konsepsiyasini 2025-yilda amalga oshirish boʻyicha “yoʻl xaritasi” ilovaga muvofiq tasdiqlansin: fuqarolik jamiyatini rivojlantirishning huquqiy asoslarini izchil takomillashtirish; fuqarolik jamiyati institutlariga koʻmaklashish hamda ularni davlat tomonidan qoʻllab-quvvatlash; fuqarolik jamiyati institutlarining davlat boshqaruvida faol ishtirok etishi uchun zarur shart-sharoitlar yaratish; fuqarolik jamiyati vakillarini maʼnaviy ragʻbatlantirish hamda islohotlarni sarhisob va targʻib qilish. 2. Adliya vazirligi “Yuksalish” umummilliy harakati va “Taraqqiyot strategiyasi” markazi bilan birgalikda respublika hamda mahalliy ijro etuvchi hokimiyat organlari tomonidan Oʻzbekiston Respublikasi Prezidentining “2021 — 2025-yillarda fuqarolik jamiyatini rivojlantirish konsepsiyasini tasdiqlash toʻgʻrisida” 2021-yil 4-martdagi PF–6181-son Farmoni bilan belgilangan vazifalarning samarali ijro etilishi va maqsadli koʻrsatkichlarga erishish holatini tizimli monitoring qilib borsin. 3. Respublika va mahalliy ijro etuvchi hokimiyat organlari 2025-yil 25-dekabrga qadar Oʻzbekiston Respublikasi Prezidentining 2021-yil 4-martdagi PF-6181-son Farmoni bilan tasdiqlangan 2021 — 2025-yillarda fuqarolik jamiyatini rivojlantirishning maqsadli koʻrsatkichlariga erishilganligi yuzasidan maʼlumotlarni Adliya vazirligiga taqdim etsin. Adliya vazirligi umumlashtirilgan axborotni 2026-yil 10-yanvarga qadar Oʻzbekiston Respublikasi Prezidenti Administrasiyasi va Vazirlar Mahkamasiga kiritsin. 4. Ushbu qarorning bajarilishini nazorat qilish Oʻzbekiston Respublikasi adliya vaziri A.J. Tashkulov zimmasiga yuklansin. T/rChora-tadbirlarAmalga oshirish shakliMuddatMasʼul ijrochilarI. Fuqarolik jamiyatini rivojlantirishning huquqiy asoslarini izchil takomillashtirish1.Ijtimoiy-iqtisodiy rivojlantirish dasturlarini amalga oshirishda fuqarolik jamiyati institutlarini ijtimoiy sheriklik asosida jalb qilish dasturini ishlab chiqish va tasdiqlash uchun Vazirlar Mahkamasiga kiritish.Normativ-huquqiy hujjat loyihasi2025-yil mayAdliya vazirligi, manfaatdor vazirlik va idoralar, fuqarolik jamiyati institutlari (kelishuv asosida)2.“Jamoatchilik nazorati toʻgʻrisida”gi Oʻzbekison Respublikasi Qonunini fuqarolik jamiyati institutlarining taklif va tavsiyalari asosida takomillashtirish.Normativ-huquqiy hujjat loyihasi2025-yil iyunAdliya vazirligi, manfaatdor vazirlik va idoralar, fuqarolik jamiyati institutlari (kelishuv asosida)3.Nodavlat notijorat tashkilotlari xodimlarining kasb etikasi kodeksini ishlab chiqish va qabul qilish.Kasb etikasi kodeksi2025-yil iyulOʻzbekiston nodavlat notijorat tashkilotlari milliy assotsiatsiyasi, Demokratik jarayonlarni tahlil qilish markazi(kelishuv asosida),Adliya vazirligi4.Fuqarolik jamiyati institutlarining faoliyatini bevosita tartibga soluvchi hamda ularning huquqlari va qonuniy manfaatlariga daxl qiluvchi idoraviy normativ-huquqiy hujjatlarni xatlovdan oʻtkazish va ularni yuqori yuridik kuchga ega boʻlgan normativ-huquqiy hujjat shakliga oʻtkazish boʻyicha takliflar ishlab chiqish.Axborot-tahliliy maʼlumotnoma2025-yil iyulAdliya vazirligi,Axborot va ommaviy kommunikatsiyalar agentligi,Oʻzbekiston mahallalari uyushmasi5.Nodavlat notijorat tashkilotlar faoliyati maqsad va vazifalarini amalga oshirishning moliyaviy manbalarini yanada kengaytirish nuqtai nazaridan ularning tadbirkorlik faoliyati bilan bogʻliq jarayonlarni tahlil qilish va samaradorligini oshirish boʻyicha takliflar tayyorlash.Axborot-tahliliy maʼlumotnoma2025-yil avgustAdliya vazirligi,Soliq qoʻmitasi,Savdo-sanoat palatasi(kelishuv asosida)6.Nodavlat notijorat tashkilotlarini davlat roʻyxatidan oʻtkazish tartibini yanada takomillashtirish boʻyicha takliflar ishlab chiqish.Axborot-tahliliy maʼlumotnoma2025-yil sentabrAdliya vazirligi, manfaatdor vazirlik va idoralar7.Nodavlat notijorat tashkilotlari faoliyatini nazorat qilishda Jinoiy daromadlarni legallashtirishga qarshi moliyaviy choralarni ishlab chiqish guruhining (FATF) yangilangan standartlariga muvofiq tavakkalchilikka asoslangan yondashuvni qoʻllash metodikasini ishlab chiqish va tasdiqlash.Metodika loyihasi2025-yil oktabrAdliya vazirligi, Bosh prokuratura huzuridagi Iqtisodiy jinoyatlarga qarshi kurashish departamentiII. Fuqarolik jamiyati institutlariga koʻmaklashish hamda ularni davlat tomonidan qoʻllab-quvvatlash8.Ommaviy axborot vositalari vakillarining kasbiy mahoratini oshirish maqsadida “Media-taʼlim va faktlarni tekshirish: tanqidiy fikrlash va axborot savodxonligini rivojlantirish” mavzusida “Media-maktab” loyihasini amalga oshirish.Kompleks chora-tadbirlar2025-yil may-iyun“Yuksalish” umummilliy harakati(kelishuv asosida),Axborot va ommaviy kommunikatsiyalar agentligi, Oʻzbekiston jurnalistika va ommaviy kommunikatsiyalar universiteti9.“Nodavlat notijorat tashkilotlari uylari”ning moddiy-texnik holatini yanada yaxshilash, ularda qoʻshimcha nodavlat notijorat tashkilotlarini joylashtirish imkoniyatlarini kengaytirish.Surxondaryo, Xorazm va Toshkent viloyatlarida nodavlat notijorat tashkilotlar uchun axborot-resurs markazlarini tashkil etish.Amaliy chora-tadbirlar2025-yil may-oktabrQoraqalpogʻiston Respublikasi Vazirlar Kengashi, viloyatlar va Toshkent shahri hokimliklari,Oʻzbekiston nodavlat notijorat tashkilotlarini qoʻllab-quvvatlash jamoat fondi, Oʻzbekiston nodavlat notijorat tashkilotlari milliy assotsiatsiyasi(kelishuv asosida)10.“Jamiyat” ijtimoiy-siyosiy gazetasi va “Fuqarolik jamiyati” jurnali faoliyatini qoʻllab-quvvatlash.Normativ-huquqiy hujjat loyihasi2025-yil iyulAxborot va ommaviy kommunikatsiyalar agentligi,Adliya vazirligi,Demokratik jarayonlarni tahlil qilish markazi(kelishuv asosida)11.Nodavlat notijorat tashkilotlarining 250 nafar rahbar xodimlari uchun malaka oshirish kurslarini tashkil etish.Kompleks chora-tadbirlar2025-yil davomidaDavlat boshqaruvi akademiyasi, Adliya vazirligi,Oʻzbekiston nodavlat notijorat tashkilotlari milliy assotsiatsiyasi, Oʻzbekiston nodavlat notijorat tashkilotlarini qoʻllab-quvvatlash jamoat fondi (kelishuv asosida)12.Nodavlat notijorat tashkilotlari faoliyatiga uslubiy koʻmak koʻrsatish maqsadida quyidagilar boʻyicha amaliy qoʻllanmalar ishlab chiqish:adliya, soliq va statistika organlariga hisobotlarni tayyorlash va topshirish;grant dasturlarida ishtirok etish;moliya va buxgalteriya hisobotini yuritish.Amaliy qoʻllanmalar2025-yil avgustAdliya vazirligi, Oʻzbekiston nodavlat notijorat tashkilotlari milliy assotsiatsiyasi,Demokratik jarayonlarni tahlil qilish markazi,“Yuksalish” umummilliy harakati(kelishuv asosida)13.Nodavlat notijorat tashkilotlari oʻrtasida oʻzaro tajriba almashish tizimini yoʻlga qoʻyish.Oʻz Ustavida belgilangan maqsad va vazifalarni amalga oshirishda yuqori natijalarga erishgan nodavlat notijorat tashkilotlari tomonidan tegishli sohaga oid nodavlat notijorat tashkilotlari salohiyatini oshirishga qaratilgan seminar-treninglar tashkil etish.Amaliy chora-tadbirlar2025-yil davomidaOʻzbekiston nodavlat notijorat tashkilotlari milliy assotsiatsiyasi, Oʻzbekiston nodavlat notijorat tashkilotlarini qoʻllab-quvvatlash jamoat fondi, “Yuksalish” umummilliy harakati, “Taraqqiyot strategiyasi” markazi (kelishuv asosida)14.Terrorizmni moliyalashtirish uchun nodavlat notijorat tashkilotlaridan foydalanish xavf-xatarlarini baholash natijalariga asosan jamoat fondlari va diniy tashkilotlarda ichki nazoratni tashkil etish boʻyicha bilim va koʻnikmalarni oshirish.Amaliy chora-tadbirlar2025-yil davomidaAdliya vazirligi, Bosh prokuratura huzuridagi Iqtisodiy jinoyatlarga qarshi kurashish departamentiIII. Fuqarolik jamiyati institutlarining davlat boshqaruvida faol ishtirok etishi uchun zarur shart-sharoitlar yaratish15.“Oʻzbekiston — 2030” strategiyasini “Atrof-muhitni asrash va “yashil iqtisodiyot” yili”da amalga oshirish boʻyicha davlat dasturida belgilangan chora-tadbirlar ijrosi yuzasidan fuqarolik jamiyati institutlari tomonidan faol jamoatchilik monitoringlari va eshituvlari olib borilishini ragʻbatlantirish.Amaliy chora-tadbirlar2025-yil davomida“Taraqqiyot strategiyasi” markazi,“Yuksalish” umummilliy harakati,Oʻzbekiston nodavlat notijorat tashkilotlari milliy assotsiatsiyasi(kelishuv asosida)16.Jamiyatda korrupsiyaga nisbatan murosasiz munosabatni shakllantirishda fuqarolik jamiyati institutlarining ishtirokini kuchaytirish.Kompleks chora-tadbirlar2025-yil davomidaKorrupsiyaga qarshi kurashish agentligi,Adliya vazirligi,Oliy Majlis huzuridagi Fuqarolik jamiyati institutlarini qoʻllab-quvvatlash jamoat fondi (kelishuv asosida)17.Fuqarolik jamiyati institutlarining ekologik xavfsizlik va atrof-muhitni muhofaza qilishga yoʻnaltirilgan loyiha va dasturlarini qoʻllab-quvvatlash hamda ularning samaradorligini oshirishga koʻmaklashish.Kompleks chora-tadbirlar2025-yil davomidaEkologiya, atrof-muhitni muhofaza qilish va iqlim oʻzgarishi vazirligi, fuqarolik jamiyati institutlari (kelishuv asosida)18.Faol yoshlarning ijtimoiy ahamiyati yuqori boʻlgan masalalarni yechishda ishtirokini oshirib borish hamda davlat organlari va fuqarolik jamiyati institutlari bilan oʻzaro hamkorlik platformalarini joriy etish.Amaliy chora-tadbirlar2025-yil iyulYoshlar ishlari agentligi, “Yuksalish” umummilliy harakati(kelishuv asosida)19.“Inson huquqlari va manfaatlari sohasida davlat va nodavlat tashkilotlari hamkorligi” mavzusida toʻrtinchi milliy forumni oʻtkazish.Amaliychora-tadbirlar2025-yil dekabrOʻzbekiston nodavlat notijorat tashkilotlari milliy assotsiatsiyasi,(kelishuv asosida),Inson huquqlari boʻyicha Milliy markaz,“Yuksalish” umummilliy harakati,Oʻzbekiston nodavlat notijorat tashkilotlarini qoʻllab-quvvatlash jamoat fondi(kelishuv asosida),Adliya vazirligi, manfaatdor vazirlik va idoralar20.Davlat organlari huzuridagi jamoatchilik kengashlarining faoliyati samaradorligini baholash metodikasini ishlab chiqish.Jamoatchilik kengashlarining faoliyatini baholash va har yil yakuni boʻyicha ularning reytinglarini eʼlon qilib borish.Amaliy chora-tadbirlar2025-yil iyul 2025-yil dekabr“Yuksalish” umummilliy harakati (kelishuv asosida), Axborot va ommaviy kommunikatsiyalar agentligi, vazirlik va idoralarIV. Fuqarolik jamiyati vakillarini maʼnaviy ragʻbatlantirish hamda islohotlarni sarhisob va targʻib qilish21.BMT Bosh Assambleyasi tomonidan taʼsis etilgan “Xalqaro demokratiya kuni” (The International Day of Democracy) munosabati bilan Oʻzbekistonda demokratik boshqaruvda fuqarolik jamiyati institutlarining roli va oʻrni mavzusida xalqaro konferensiya tashkil etish.Amaliy chora-tadbirlar2025-yil sentabrDemokratik jarayonlarni tahlil qilish markazi,“Taraqqiyot strategiyasi” markazi,Oʻzbekiston nodavlat notijorat tashkilotlari milliy assotsiatsiyasi (kelishuv asosida),Adliya vazirligi,manfaatdor vazirlik va idoralar22.Fuqarolik jamiyatining holati va rivojlanish tendensiyalari toʻgʻrisida yillik milliy maʼruzani tayyorlash.Milliy maʼruza2025-yil noyabrDemokratik jarayonlarni tahlil qilish markazi,“Taraqqiyot strategiyasi” markazi,“Yuksalish” umummilliy harakati,Oʻzbekiston nodavlat notijorat tashkilotlari milliy assotsiatsiyasi,Oʻzbekiston mahallalari uyushmasi,Milliy mass-mediani qoʻllab-quvvatlash jamoat fondi(kelishuv asosida)23.Oʻzbekistonda fuqarolik jamiyatini 2030-yilga qadar rivojlantirish konsepsiyasi loyihasini ishlab chiqish.Normativ-huquqiy hujjat loyihasi2025-yil dekabrAdliya vazirligi,Axborot va ommaviy kommunikatsiyalar agentligi,Demokratik jarayonlarni tahlil qilish markazi,Oʻzbekiston nodavlat notijorat tashkilotlari milliy assotsiatsiyasi,“Yuksalish” umummilliy harakati,“Taraqqiyot strategiyasi” markazi(kelishuv asosida)24.Faol fuqarolik jamiyati institutlari vakillarini “Fuqarolik tashabbusi” milliy mukofoti va “Fuqarolik jamiyatini rivojlantirishga qoʻshgan hissasi uchun” koʻkrak nishoni bilan taqdirlash marosimlarini oʻtkazish.Amaliy chora-tadbirlar2025-yil dekabrOliy Majlis huzuridagi Fuqarolik jamiyati institutlarini qoʻllab-quvvatlash jamoat fondi (kelishuv asosida)25.Oʻzbekistonda fuqarolik jamiyatini rivojlantirish borasidagi islohotlar sarhisobiga bagʻishlangan “Fuqarolik jamiyati haftaligi”ni oʻtkazish.Kompleks chora-tadbirlar2025-yil dekabrOliy Majlis huzuridagi Fuqarolik jamiyati institutlarini qoʻllab-quvvatlash jamoat fondi,“Yuksalish” umummilliy harakati,“Taraqqiyot strategiyasi” markazi,Demokratik jarayonlarni tahlil qilish markazi,Oʻzbekiston nodavlat notijorat tashkilotlari milliy assotsiatsiyasi (kelishuv asosida)26.2021 — 2025-yillarda fuqarolik jamiyatini rivojlantirish konsepsiyasi ijrosi yakunlarining muhokamasiga bagʻishlangan davra suhbati tashkil etish.Amaliy chora-tadbirlar2025-yil dekabrAdliya vazirligi,Demokratik jarayonlarni tahlil qilish markazi,“Yuksalish” umummilliy harakati(kelishuv asosida)